สวัสดีค่ะ​ อายุ16ปี​ มีอาการจุกที่คอ​ เบื่ออาหาร กลืนได้ตามปกติ​ ทานข้าวดื่มน้ำได้ตามปกติ​ หายใจได้ปกติ​ เรอบ่อย ไม่แสบร้อนกลางอก​ เคยไปหาวันที่31.07.64​ตอนนั้นมีแค่อาการจุกที่คอกับอาการคลื่นไส้​และวิตกกังวล​ร่วมด้วย​ บอกว่าเป็นเพราะความเครียดค่ะ​ หลังจากนั้นมาอาการคลื่นไส้​หาย​ กังวลยังคงมีบ้างในบางวัน​ค่ะ​ แต่เบื่ออาหาร​กับจุกที่คอยังคงเป็นอยู่​ ในช่วงวันที่9,10.08.64 จุกที่คอทั้งวัน​ ไม่เป็นแค่ตอนนอนกับกินข้าวค่ะ​ นอนหลับได้ปกติ​ กลืนได้ปกติ​ ทานข้าวดื่มน้ำได้ปกติ​ หายใจปกติ​ แต่มีอาการเบื่ออาหารค่ะ​ คลำดูก็ไม่มีก้อนอะไรนะคะ​ แต่มีอาการคันคออยู่บ้างเล็กน้อยค่ะ​ ไม่ถึงขั้นไอ​ค่ะ​ เสียงไม่แหบ​ ไม่เจ็บคอ​ มีแค่อาการจุกที่คอ​รำคาญมากเลยค่ะ​ เคยกินยาลดกรดเพราะคิดว่าเป็นกรดไหลย้อน​ บางวันหายค่ะ​ แต่ในช่วง​ 9.8.64 กินแล้วไม่หายค่ะ​เป็นตอนก่อนนอน​ แต่นอนได้ปกติค่ะ​ ตอนนอนไม่รู้สึกจุกที่คอค่ะ​ ตื่นมารู้สึกเจ็บคอคอแห้ง​ แต่หลังจากนั้นก็ไม่เจ็บคอกับคอแห้งค่ะ​ หลังอาหารเช้าก็จุกที่คออีกค่ะ​​ อยากสอบถามว่าแบบนี้ยังใช่ความเครียด​กับกรดไหลย้อนอยู่ไหมคะ​ หรือ​ เป็นอาการของโรคอื่นๆคะ​ สามารถกินยารักษาเบื้องต้นได้ยังไงคะ​ ขอบค่ะ​
สวัสดีค่ะ อาการจุกที่คอ แต่ยังกลืนอาหารต่างๆได้ มีอาการคลื่นไส้ร่วมด้วย อาจมีสาเหตุมาจาก ภาวะกรดไหลย้อน มักทำให้มีอาการแสบร้อนกลางอก หายใจไม่อิ่ม จุกแน่นหน้าอก กลืนลำบากได้ ดังที่กล่าวมา สาเหตุอื่นๆเช่น มีก้อนในลำคอเช่นจากโรคไทรอยด์โต เนื้องอกต่อมไขมัน ต่อมน้ำเหลืองโต เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบากได้โดยหากเป็นภาวะกรดไหลย้อนนั้น การดูแลตนเองอาจเน้นการปรับพฤติกรรมดูก่อน เช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ ส่วนการรับประทานยาลดกรดควรอยู่ภายใต้การดูแลของแพทย์และติดตามอาการหลังการใช้ยา การใช้ยาลดกรดต้องใช้ยาต่อเนื่องประมาณ 4 สัปดาห์ขึ้นไปแนะนำว่าให้ลองปรับพฤติกรรมดูก่อนเบื้องต้น และสังเกตอาการ ถ้าอาการยังเป็นเยอะ จุกที่คอมาก คลำได้ก้อนชัดเจน กลืนลำบากมากขึ้นเรื่อยๆ ควรไปพบแพทย์เพื่อตรวจเพิ่มเติม ความเครียดอาจเป็นสาเหตุกระตุ้นได้ แต่ควรรักษาสาเหตุทางกายที่เป็นไปได้ รวมไปถึงอาหารที่อาจจมากระตุ้นได้ก่อนค่ะ